Προστασία του εγκεφάλου κατά τη χειρουργική της ανιούσας αορτής και του αορτικού τόξου
Creators: name: Παπαϊωάννου, Δημήτριος Ιωάννη
Publisher: name: Aristotle University of Thessaloniki
Year: 2023
Subjects: Εξωσωματική κυκλοφορία
Προστασία εγκεφάλου
Υποθερμία
Extracorporeal circulation
Brain protection
Hypothermia

description: Παρά την πρόοδο στους τομείς της καρδιοχειρουργικής και της αναισθησιολογίας, η εγκεφαλική βλάβη εξακολουθεί να παραμένει ένα μείζον θέμα επιπλοκής στις χειρουργικές επεμβάσεις ανιούσας αορτής και αορτικού τόξου. Οι μηχανισμοί της εγκεφαλικής βλάβης, συμπεριλαμβανομένης της μόνιμης και προσωρινής νευρολογικής δυσλειτουργίας, είναι πολυπαραγοντικοί, αλλά η διεγχειρητική ισχαιμία του εγκεφάλου είναι πιθανότατα σημαντικός παράγοντας. Η διατήρηση της βέλτιστης εγκεφαλικής αιμάτωσης κατά τη διάρκεια της καρδιοπνευμονικής παράκαμψης και της κυκλοφορικής παύσης είναι το βασικό συστατικό της διεγχειρητικής διαχείρισης για τη χειρουργική του αορτικού τόξου. Τα νευρολογικά αποτελέσματα της προστασίας του εγκεφάλου στη χειρουργική της ανιούσας αορτής και του αορτικού τόξου εξαρτώνται σε μεγάλο βαθμό από τρεις κύριες συνιστώσες: την εγκεφαλική θερμοκρασία, τον χρόνο διακοπής της κυκλοφορίας και την εγκεφαλική αιμάτωση κατά τη διακοπή της κυκλοφορίας. Αν και εφαρμόζονται διάφορες τεχνικές προστασίας του εγκεφάλου, συμπεριλαμβανομένης της υποθερμίας – DHCA/MHCA - της εγκεφαλικής αιμάτωσης -ACP/RCP- της φαρμακολογικής προστασίας και ποικίλων συνδυασμών αυτών, η βέλτιστη στρατηγική παραμένει αδιευκρίνιστη. Αν και η DHCA με RCP έχει αρκετά πλεονεκτήματα, υπάρχουν αυξανόμενες αναφορές για τη χρήση εγκεφαλικής αιμάτωσης, αποφεύγοντας την ανάγκη για βαθιά υποθερμία. Με την αντιπαράθεση και τη μεταβλητότητα των χειρουργικών πρακτικών, η μέτρια υποθερμία, όταν συνδυάζεται με μονόπλευρη εγκεφαλική αιμάτωση, θεωρείται ασφαλής για την προστασία του εγκεφάλου σε χειρουργικές επεμβάσεις αορτικού τόξου που εκτελούνται με κυκλοφορική ανακοπή. Επιπλέον, οι διάφορες μέθοδοι διεγχειρητικής παρακολούθησης του εγκεφάλου παρέχουν επίσης σημαντικές πληροφορίες για την εγκεφαλική προστασία. Συνοψίζοντας, καθώς δεν υπάρχει ακόμη κάποιο πρότυπο βέλτιστης στρατηγικής προστασίας του εγκεφάλου, απαιτούνται επιπλέον διεθνείς μελέτες, που θα λαμβάνουν υπόψη και τα προσωποποιημένα χαρακτηριστικά του κάθε ασθενή προκειμένου η επιλογή της μεθόδου να μην εξαρτάται αποκλειστικά από την επιλογή του εκάστοτε χειρουργού. Σκοπός της παρούσας διατριβής ήταν να αναλύσει και να συγκρίνει τις μεθόδους της εγκεφαλικής προστασίας κατά τη χειρουργική της ανιούσας αορτής και του αορτικού τόξου, σύμφωνα με τα τελευταία δεδομένα της διεθνούς βιβλιογραφίας.
description: Despite the advances in the fields of cardiac surgery and anesthesiology, brain injury remains a major issue in aortic and ascending aorta surgery. The mechanisms of brain injury, including permanent and temporary neurologic dysfunction, are multifactorial, but intraoperative brain ischemia seems to be an important factor. Maintenance of optimal cerebral perfusion during cardiopulmonary bypass and circulatory arrest is the key component of intraoperative management for aortic arch surgery. The neurological outcomes of brain protection in ascending aorta and aortic arch surgery are highly dependent on three main components: brain temperature, timing of circulatory arrest, and cerebral perfusion during circulatory arrest. Although various brain protection techniques are applied, including hypothermia – DHCA/MHCA –, cerebral perfusion – ACP/ RCP – , pharmacologic protection and various combinations of them, the optimal strategy remains unclear. Although DHCA with RCP has several advantages, there are increasing reports of the use of cerebral perfusion, avoiding the need for deep hypothermia. With the controversy and variability of surgical practices, moderate hypothermia, when combined with unilateral cerebral perfusion, is considered safe for brain protection in aortic arch surgeries performed with circulatory arrest. In addition, the various methods of intraoperative brain monitoring also provide important information on brain protection. In summary, since there is still no standard for an optimal brain protection strategy, additional international studies are required, with the need of taken into account also the personalized characteristics of each patient so that the choice of the right method will not depend solely on the surgeon's choice. The purpose of this thesis was to analyze and compare the methods of cerebral protection during surgery of the ascending aorta and the aortic arch, according to the latest data of International literature.